«Atletiko» «Real» yarimhimoyachisi Markos Lorenteni o‘z safiga qo‘shib oldi. «Matraschilar» rasmiy saytida ma’lum qilinishicha, 24 yoshli ispan tibbiy ko‘rikdan o‘tgach, u bilan 5 yillik shartnoma imzolanadi. OAV ma’lumotiga ko‘ra, transfer qiymati 40 mln yevroni tashkil etgan. Lorente «Real» tarbiyalanuvchisi sanaladi. U «qaymoqranglilar» asosiy jamoasida 2015 yilda debyut qilgan. 2016/17 mavsumini «Alaves»da ijara asosida o‘tkazgan xavbek jamoaning Ispaniya kubogi finaligacha yetib borishiga hissa qo‘shgan. Markos 2017 yilda Ispaniya yoshlar terma jamoasi safida Yevropa chempioni bo‘lgan. O‘tgan mavsumda u «Real»ning 16ta o‘yinida 2ta gol muallifi bo‘lgandi.